CELEX: 32021D1193
Language: da
Date: 2021-07-19 00:00:00
Title: Rådets afgørelse (FUSP) 2021/1193 af 19. juli 2021 om forlængelse af mandatet for Den Europæiske Unions særlige repræsentant i Bosnien-Hercegovina og om ændring af afgørelse (FUSP) 2019/1340

20.7.2021   
               
               
                  DA
               
               
                  Den Europæiske Unions Tidende
               
               
                  L 258/46
               
            
         RÅDETS AFGØRELSE (FUSP) 2021/1193
         af 19. juli 2021
         om forlængelse af mandatet for Den Europæiske Unions særlige repræsentant i Bosnien-Hercegovina og om ændring af afgørelse (FUSP) 2019/1340
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 33 og artikel 31, stk. 2,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Rådet vedtog den 8. august 2019 afgørelse (FUSP) 2019/1340 (1) om udnævnelse af Johann SATTLER til Den Europæiske Unions særlige repræsentant (EUSR) i Bosnien-Hercegovina. EUSR's mandat udløber den 31. august 2021.
                  
               
                     (2)
                  
                  
                     Mandatet for EUSR bør forlænges med en periode på 24 måneder, og der bør fastlægges et nyt finansielt referencegrundlag for perioden fra den 1. september 2021 til den 31. august 2023.
                  
               
                     (3)
                  
                  
                     EUSR skal gennemføre mandatet under forhold, som muligvis vil blive forværret og vil kunne hindre opnåelsen af målene for Unionens optræden udadtil, jf. traktatens artikel 21 —
                  
               VEDTAGET DENNE AFGØRELSE:
         
            Artikel 1
            Mandatet for Johann SATTLER som Den Europæiske Unions særlige repræsentant (EUSR) i Bosnien-Hercegovina forlænges indtil den 31. august 2023. Rådet kan beslutte, at EUSR's mandat forlænges eller afsluttes tidligere på grundlag af en vurdering fra Den Udenrigs- og Sikkerhedspolitiske Komité og på forslag fra Unionens højtstående repræsentant for udenrigsanliggender og sikkerhedspolitik.
         
         
            Artikel 2
            I afgørelse (FUSP) 2019/1340 foretages følgende ændringer:
            
                        1)
                     
                     
                        I artikel 5, stk. 1, tilføjes følgende afsnit:
                        »Det finansielle referencegrundlag til dækning af udgifterne i forbindelse med EUSR's mandat for perioden fra den 1. september 2021 til den 31. august 2023 udgør 12 800 000 EUR.«
                     
                  
                        2)
                     
                     
                        Artikel 14, andet punktum, affattes således:
                        »EUSR forelægger Rådet, HR og Kommissionen regelmæssige statusrapporter og en endelig samlet rapport om gennemførelsen af mandatet senest den 31. maj 2023.«
                     
                  
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 19. juli 2021.
            
               
                  På Rådets vegne
               
               J. PODGORŠEK
               
                  Formand
               
            
         
         
            (1)  Rådets afgørelse (FUSP) 2019/1340 af 8. august 2019 om udnævnelse af Den Europæiske Unions særlige repræsentant i Bosnien-Hercegovina (EUT L 209 af 9.8.2019, s. 10).